b'\n_START_ARTICLE_\nEugenio Mar\xc3\xada de Hostos\n_START_PARAGRAPH_\nSi Eugenio Mar\xc3\xada de Hostos y Bonilla (11 Enero 1839 \xe2\x80\x93 11 Agosto 1903), na  kilala bilang "El Ciudadano de America" (Ang Mamamayan ng mga Amerika), ay isang Portorikenyong edukador, pilosopo, intelektuwal, manananggol, sosyologo, tagapamahayag, manunulat, at tagapagtaguyod ng kasarinlan.\n_START_SECTION_\nTalambuhay\n_START_PARAGRAPH_\nIpinanganak si Hostos sa Mayaguez, Portoriko.  Tumanggap siya ng edukasyon mula sa Espanya.  Sa Espanya niya inilathala ang La Peregrinaci\xc3\xb3n de Bayo\xc3\xa1n (The Pilgrimage of Bayoan sa Ingles, "Ang Pilgrimahe ni Bayoan" o "Ang Paglalakbay ni Bayoan") noong 1863.  Ito ang kanyang unang mga akdang pangunahing mailalarawan na isang kathambuhay na nas anyo ng talaarawan ng bayani nito.  Naging pangunahing aral o leksiyon sa sariling buhay at mga gawa ni Hostos ang pangarap ni Bayoan: ang pagkakaroon ng kalayaan o kasarinlan ng Kuba, Santo Domingo, Haiti, at Portoriko.  Ito ring aral na ito ang naging dahilan kung bakit itinuturing ng mga bansang ito si Hostos bilang isang dakilang guro.'